Na podlagi točke a), prvega odstavka 6. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljnjem besedilu: Splošna uredba o varstvu podatkov) in Pravilnika o šolski dokumentaciji v srednješolskem izobraževanju

Spodaj podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ starš □ zakoniti skrbnik dijaka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ dijak zase

podajam naslednjo

# **PRIVOLITEV**

Z označbo **X** (ali primerljivo) pri posamezni alineji dajem soglasje za zbiranje oziroma obdelavo naslednjih osebnih podatkov, na naslednje načine in za naslednje namene:

* Objava imena, priimka in razreda dijaka na seznamu na oglasnem mestu v šoli, za namen seznanitve o razporeditvi v skupine v okviru vzgojno-izobraževalnih in drugih šolskih dejavnosti.
* Fotografiranje dijaka za skupno letno fotografijo, na prireditvah, drugih šolskih dogodkih ter pri šolskih dejavnostih in aktivnostih, za namen izdelave skupinskih fotografij, obveščanja dijakov, staršev in javnosti ter predstavitve šole.
* Objava skupinskih in posamičnih fotografij dijaka v šolskih prostorih, na spletnih straneh šole, v šolski publikaciji ter v drugih medijih, za namen obveščanja dijakov, staršev in javnosti ter predstavitve šole.
* Objava priznanj, nagrad in drugih rezultatov oziroma udeležb dijaka na tekmovanjih, natečajih ali dogodkih, razstava in objava izdelkov učenca (z navedbo imena in priimka), v šolskih prostorih, na spletni strani šole, v šolski publikaciji in v drugih medijih, ter na prireditvah in razstavah, za namen promocije, obveščanja dijakov, staršev in javnosti.
* Zbiranje in obdelava podatkov o gibalnih sposobnostih in morfoloških značilnostih dijaka, ki se nanašajo na: telesno višino, voluminoznost telesa, hitrost alternativnih gibov, eksplozivno moč, koordinacijo gibanja telesa, fizično vzdržljivost trupa, gibljivost, mišično vzdržljivost ramenskega obroča in rok, sprintersko hitrost in vzdržljivost v submaksimalnem kontinuiranem naprezanju, za namen izvajanja programa izobraževalne dejavnosti, posredovanja pristojnim organom in anonimizirano uporabo pri statističnih analizah.
* Snemanje in objava (na spletnih straneh šole ter v drugih medijih) skupinskih ali posamičnih videoposnetkov, zvočnih ali filmskih posnetkov dijaka pri nastopanju oziroma nahajanju v kadru ali etru na prireditvah, drugih šolskih dogodkih ter pri šolskih dejavnostih in aktivnostih, kot tudi pri pripravi izobraževalnih, informativnih, promocijskih ali drugih prispevkov oziroma oddaj, ki jih lahko občasno izvaja šola oziroma jih na šoli izvajajo radijske ali televizijske ustanove, za namen pridobivanja izkušenj javnega nastopanja in/ali promocije dela dijakov in šole ter obveščanja dijakov, staršev in javnosti.
* Zbiranje in obdelava podatkov o morebitnih relevantnih zdravstvenih stanjih dijaka skladno s standardom HACCP, pred prostovoljnim sodelovanjem na tematskih urah ali šolskih projektih, na katerih sodeluje pri pripravi hrane, z namenom zagotavljanja varnosti hrane.
* Sodelovanje pri anketah v raziskovalne namene šole oziroma zunanjih ustanov, pri čemer so podatki dijakov anonimni oziroma anonimizirani, za namene raziskovanja in statističnih analiz.
* Osebne podatke dijaka, ki so potrebni za namene za organizacije šolskih ekskurzij, šolskih izmenjav in drugih vrst šolskih potovanj ter za namene nakupa letalskih kart, nezgodnega zavarovanja za šolska potovanja v tujino ter za namene druge komunikacije, nujne za izvajanje šolskih dejavnosti in dogodkov. Podatke bomo po potrebi za namene izvedbe aktivnosti posredovali organizatorjem aktivnosti.
* Osebne podatke dijaka (ime in priimek, datum rojstva, naslov, predhodna izobrazba) za namen izposoje knjig iz šolske knjižnice in učbenikov iz učbeniškega sklada in za potrebe načrtovanja nabave knjižničnega gradiva ter organizacije storitev za ciljne skupine članov.
* Obravnava v svetovalni službi (če bo potrebno), ki poleg osnovnih podatkov po strokovni presoji za svetovanje in obravnavo zbira, vodi in obdeluje tudi podatke o: družinski in socialni anamnezi, razvojni anamnezi, diagnostične postopke, postopke strokovne pomoči in strokovna mnenja drugih institucij. Ti podatki bodo varovani kot poklicna skrivnost.
* Zbiranje in obdelava mojih kontaktnih podatkov za namen lažjega komuniciranja, v zvezi s čimer dajem sledeč elektronski naslov \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in telefonsko številko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Pojasnilo:

Privolitve na tem obrazcu so prostovoljne (neobvezne) in ne vplivajo na izvajanje osnovnega obveznega programa vzgoje in izobraževanja. V kolikor je posamezna privolitev po naravi stvari nujna za izvedbo določene aktivnosti (zunaj osnovnega obveznega programa vzgoje in izobraževanja), ob odklonitvi privolitve dijak pri izvedbi take aktivnosti (na primer fotografiranja) ne more sodelovati.

Seznanjen/seznanjena sem s pravico do dostopa do osebnih podatkov, popravka in izbrisa osebnih podatkov, ki se nanaša na dijaka/name kot tudi s pravico do omejitve obdelave, pravico do ugovora obdelave ter pravico do prenosljivosti podatkov.

Privolitev velja za čas šolanja. Seznanjen/seznanjena sem z informacijo, da lahko privolitev kadarkoli prekličem pisno na naslov izobraževalne ustanove.

V/Na \_\_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis)